Asasinul parlamentarului David Amess este acuzat de crimă cu motivație teroristă.
Ali Harbi Ali, un cetățean britanic, a fost arestat la scurt timp după uciderea parlamentarului David Amess și este acum acuzat de crimă și pregătire de acte de terorism. David Amess a fost ucis vinerea trecută după ce a fost înjunghiat de mai multe ori în timpul unei ședințe publice.
Autorul atacului soldat cu moartea parlamentarului conservator britanic David Amess a fost pus sub acuzare joi pentru crimă cu motivaţii teroriste, informează BBC News.Sir David Amess, în vârstă de 69 de ani, a fost ucis vineri în biroul său din Leigh-on-Sea, în regiunea Essex.Ali Harbi Ali, un britanic în vârstă de 25 de ani de origine somaleză, a fost arestat imediat după asasinarea parlamentarului conservator. Ali Harbi Ali este fiul unui fost consilier al premierului Somaliei."Vom transmite instanţei că acest asasinat are o legătură teroristă, adică a avut motivaţii religioase şi ideologice", a declarat joi procurorul Nick Price.Ali Harbi Ali va fi adus joi după-amiază la Tribunalul Westminster. Ancheta este coordonată de Divizia antiteroristă a Poliţiei metropolitane din Londra.